**ILMOITTAUTUMISLOMAKE YHTIÖKOKOUSTA VARTEN**

**Robit Oyj:n varsinainen yhtiökokous 8.4.2025**

Robit Oyj:n (”Yhtiö”) varsinainen yhtiökokous 2025 (”Yhtiökokous”) pidetään tiistaina 8.4.2025 klo 14.00 alkaen osakeyhtiölain 5 luvun 16 §:n 1 momentin mukaisena perinteisenä kokouksena Tampere-talossa osoitteessa Yliopistonkatu 55, 33100 Tampere.

Tällä lomakkeella osakkeenomistaja voi ilmoittautua yhtiökokoukseen. Suomalaisten arvo-osuustilien haltijoita suositellaan ilmoittautumaan ensisijaisesti sähköisesti osoitteessa [www.robitgroup.com](http://www.robitgroup.com).

Oikeus osallistua yhtiökokoukseen on osakkeenomistajalla, joka on yhtiökokouksen täsmäytyspäivänä (kahdeksan arkipäivää ennen Yhtiökokousta) rekisteröity Euroclear Finland Oy:n pitämään Yhtiön osakasluetteloon. Osakkeenomistaja, jonka osakkeet on merkitty hänen suomalaiselle arvo-osuustililleen, on rekisteröity Yhtiön osakasluetteloon. Yhtiön osakasluetteloon merkityn osakkeenomistajan, joka haluaa osallistua yhtiökokoukseen ajantasaisesti, tulee ilmoittautua yhtiökokoukseen täyttämällä tämän lomakkeen toisella sivulla vaaditut tiedot ja allekirjoittamalla sekä päiväämällä tämän lomakkeen (allekirjoitus ja päivämäärä tulevat lomakkeen viimeiselle sivulle).

Mikäli osakkeenomistaja on yhteisö, yhteisön laillisen edustajan tai yhteisön valtuuttaman henkilön tulee toimittaa tarvittavat asiakirjat yhteisön edustamisoikeuden todistamiseksi (esimerkiksi kaupparekisteriote tai hallituksen päätös). Asiakirjat pyydetään liittämään tämän lomakkeen yhteyteen. Mikäli asiakirjoja ei toimiteta Innovatics Oy:lle alla mainittuja yhteystietoja käyttäen ennen ilmoittautumisajan päättymistä, tai ne ovat muutoin puutteelliset, yhteisön ajantasainen osallistumisoikeus yhtiökokoukseen voidaan evätä.

Lomake palautetaan täytettynä, allekirjoitettuna ja päivättynä sähköpostitse osoitteeseen [agm@innovatics.fi](mailto:agm@innovatics.fi) tai postitse osoitteeseen Innovatics Oy, Yhtiökokous / Robit Oyj, Ratamestarinkatu 13 A, 00520 Helsinki. Lähetyksen on oltava perillä viimeistään 1.4.2025 klo 16.00 mennessä.

Lomakkeella annettavien henkilötietojen perusteella yksilöidään osakkeenomistaja arvo-osuusjärjestelmän tietoihin verraten sekä vahvistetaan osakeomistus yhtiökokouksen täsmäytyspäivänä. Henkilötiedot tallennetaan Innovatics Oy:n yhtiökokoustietokantaan kyseessä olevan yhtiön käyttöön eikä tietoja käytetä muihin tarkoituksiin eikä muihin yhtiökokouksiin.

**Ilmoittautumiseen vaadittavat tiedot**

|  |  |
| --- | --- |
| Osakkeenomistajan nimi |  |
| Syntymäaika tai y-tunnus |  |
| Puhelinnumero ja/tai sähköpostiosoite |  |
| Oikeushenkilön edustajan nimi (pakollinen vain oikeushenkilöille) |  |

**Allekirjoitus ja päiväys**

|  |  |
| --- | --- |
| Paikka ja päiväys |  |
| Allekirjoitus |  |
| Nimenselvennys |  |
| Allekirjoitus |  |
| Nimenselvennys |  |